বিজ্ঞানীরা রোগটা দেখছেন। পরিষ্কারভাবে লক্ষণগুলো টের পাচ্ছেন। কিন্তু রোগটা যে কী তা বলছেন না। হয়তো সংকোচ করছেন, হয়তো ভাবছেন কথাটা অভদ্র শোনাবে। নিজেদের ভেতরকার ভদ্রতাতেও বাঁধছে। তাছাড়া বিজ্ঞানীরা অতদূর যেতেও অভ্যস্ত নন। দার্শনিকেরা কিন্তু যান। তাঁদেরকে যেতেই হয়। নইলে তাঁরা দার্শনিক হবার যোগ্যতা হারান। এবং দার্শনিকেরা বলবেন, না-বলে পারবেন না, যে রোগটার নাম হচ্ছে পুঁজিবাদ। তা রোগটাকে না চিনলে তার চিকিৎসা হবে কী করে?